English: Can I start by just welcoming the fact that the Deputy Minister is inviting us to make our own contributions in terms of the ongoing approach to expand the tourism sector and is open to ideas? I think that many of the ambitions that have been set out will be shared. So, anyway, this is my opportunity to tell the Assembly, and the Minister in particular, about what I think needs to be in the plan and priorities for the visitor economy in the first half of the 2020s. I think we do need to recognise the dual nature of the market. We have a large market that comes from the rest of the UK, and that's very, very important, but there's also an international market, and I think, for driving up the standards, trying to get higher end tourism and a green offer, many of the things that are now there and demanded by tourists, that needs to be remembered, because I don't think both elements of the market necessarily always work together. So, some different approaches are needed between the UK market and the international market. So, that's my first thing, and I want to see some very precise planning around that. I think we also need to seek growth in our international market. I do think we have just world-class offers, and I should say the Minister and I were at a seminar run by the National Museum earlier today, and one of the participants raised Caerleon, just saying said that it's such an excellent Roman site, but people go to the slightly more meagre - well, not slightly, the more meagre - site in Bath, which has this wonderful constant campaign, I suppose, going on to attract visitors. And Conwy Castle, for instance, is probably the greatest - that is, the most terrible - castle ever built by man. It is part of our heritage and people from around the world, if they want to visit a medieval castle, they should be visiting Wales. And, indeed, if it's Conwy, it also has one of the best preserved medieval town layouts still in existence anywhere in Europe. So, I do want to see a greater emphasis on the international market and also on the green tourism that is often demanded in that market. I mean, hiking holidays - Wales is completely blessed in being able to provide the most wonderful range of walking destinations, and mix that in with high-end culture and I really think there's a winning combination. I think there needs to be more work on the brand, frankly. This is difficult, because it costs a lot. But if you look at Ireland - perhaps Ireland's not the best comparator, given how vast their budget is on marketing, but Scotland, I think, has been driving forward and spending more on marketing. And I do think it's a great failure of the private sector, really, because it can't combine and produce that capacity to market something like a nation or its tourism offer. This is where Government needs to step in, because, really, if Government doesn't do it and lead it, it just doesn't get done at anything like the optimum level. I welcome your talk about a more commercial approach, because I do think that some of the standards we have need to be higher. We need more boutique hotels, we need more high-end restaurants, and that's good for the UK market and the international market, and it's good for our own local economies. Hi-tech, really good green offers, boutique hotels and all the rest of it, they can be a part of the foundational economy as well. The foundational economy means it's something that can work around the year, locally, and stays local - the money that is generated. It doesn't mean that it's a basic level of the economy, necessarily, so I would mention that. I think in Scotland they have a very ambitious draft strategy. They've set the target of Scotland being a world leader in tourism by 2030. I think that's the sort of ambition we should state as well. And, if you do state it, I know that everyone in the Assembly would be behind you in trying to achieve that ambition.
Welsh: A gaf i ddechrau drwy groesawu'r ffaith bod y Dirprwy Weinidog yn ein gwahodd i wneud ein cyfraniadau ein hunain o ran sut yr ydym ni'n bwrw iddi ar hyn o bryd i ehangu'r sector twristiaeth a'i fod yn agored i syniadau? Credaf y bydd llawer o unfrydedd ynghylch yr uchelgeisiau sydd wedi'u hamlinellu. Felly, beth bynnag, dyma fy nghyfle i ddweud wrth y Cynulliad, a'r Gweinidog yn arbennig, am yr hyn y credaf sydd ei angen yn y cynllun ac yn y blaenoriaethau ar gyfer yr economi ymwelwyr yn hanner cyntaf y 2020au. Rwy'n credu bod angen i ni gydnabod natur ddeuol y farchnad. Mae gennym ni farchnad fawr sy'n dod o weddill y DU, ac mae hynny'n bwysig iawn, iawn, ond mae marchnad ryngwladol hefyd, ac rwy'n credu, er mwyn codi'r safonau, ceisio sicrhau twristiaeth fwy safonol a thwristiaeth werdd, llawer o'r pethau sydd bellach yn bodoli ac y mae twristiaid yn eu mynnu, mae angen cofio hynny, oherwydd nid wyf yn credu bod y ddwy elfen o'r farchnad bob amser yn gweithio gyda'i gilydd. Felly, mae angen ymdrin â marchnad y DU a'r farchnad ryngwladol mewn ffyrdd gwahanol. Felly, dyna'r peth cyntaf, ac rwyf eisiau gweld cynllunio manwl iawn yn hynny o beth. Rwy'n credu bod angen i ni hefyd geisio cael twf yn ein marchnad ryngwladol. Credaf fod gennym gynigion o'r radd flaenaf yn wir, a dylwn i ddweud y bu'r Gweinidog a minnau mewn seminar a gynhaliwyd gan yr Amgueddfa Genedlaethol yn gynharach heddiw, a soniodd un o'r rhai oedd yn bresennol am Gaerllion, a dweud ei fod yn safle Rhufeinig mor rhagorol, ond bod pobl yn mynd i'r safle ychydig llai diddorol - wel, nid ychydig, y safle llai diddorol - yng Nghaerfaddon, sydd â'r ymgyrch gyson wych hon, mae'n debyg, i ddenu ymwelwyr. Ac mae'n debyg mai Castell Conwy, er enghraifft, yw'r castell mwyaf - hynny yw, y castell mwyaf dychrynllyd - a adeiladwyd gan ddyn erioed. Mae'n rhan o'n treftadaeth ac mae pobl yn dod o bob cwr o'r byd, os ydyn nhw eisiau ymweld â chastell canoloesol, dylen nhw ymweld â Chymru. Ac, yn wir, os ydyn nhw'n dod i Gonwy, mae ganddi hefyd un o'r cynlluniau trefi canoloesol gorau a oroeswyd ac sy'n dal i fodoli yn unrhyw le yn Ewrop. Felly, rwyf eisiau gweld mwy o bwyslais ar y farchnad ryngwladol a hefyd ar y dwristiaeth werdd a fynnir yn aml yn y farchnad honno. Yr hyn rwy'n ei olygu yw, gwyliau heicio - mae Cymru wedi'i bendithio'n llwyr o ran gallu darparu'r ystod fwyaf bendigedig o gyrchfannau cerdded, a chyfuno hynny â diwylliant o safon a chredaf mewn gwirionedd fod yna gyfuniad llwyddiannus. Rwy'n credu bod angen mwy o waith ar y brand, a dweud y gwir. Mae hyn yn anodd, am ei fod yn costio llawer. Ond os edrychwch chi ar Iwerddon - efallai nad Iwerddon yw'r wlad orau ar gyfer cymharu, o ystyried mor helaeth yw ei chyllideb ar gyfer marchnata, ond rwy'n credu y bu'r Alban yn gyrru ymlaen ac yn gwario mwy ar farchnata. Ac rwyf yn credu ei fod yn fethiant mawr yn y sector preifat, mewn gwirionedd, oherwydd ni all gyfuno a chynhyrchu'r gallu hwnnw i farchnata rhywbeth fel cenedl neu ei arlwy twristiaeth. Dyma ble mae angen i'r Llywodraeth ymyrryd oherwydd, mewn gwirionedd, os nad yw'r Llywodraeth yn gwneud hynny ac yn arwain hynny, caiff ei wneud mewn ffordd sydd ymhell o fod y ffordd orau bosib. Croesawaf eich geiriau am ddull mwy masnachol, oherwydd credaf fod angen i rai o'r safonau fod yn uwch. Mae arnom ni angen mwy o westai boutique, mae arnom ni angen mwy o fwytai ym mhen ucha'r farchnad, ac mae hynny'n dda i farchnad y DU a'r farchnad ryngwladol, ac mae'n dda i'n heconomïau lleol ni ein hunain. Twristiaeth werdd wirioneddol dda, uwch-dechnoleg, gwestai boutique ac ati, gallant fod yn rhan o'r economi sylfaenol hefyd. Mae'r economi sylfaenol yn golygu ei fod yn rhywbeth sy'n gallu gweithio gydol y flwyddyn, yn lleol, ac yn aros yn lleol - yr arian sy'n cael ei gynhyrchu. Nid yw'n golygu ei fod yn lefel sylfaenol o'r economi, o reidrwydd, felly byddwn yn sôn am hynny. Rwy'n credu bod ganddyn nhw strategaeth ddrafft uchelgeisiol iawn yn yr Alban. Maen nhw wedi gosod y targed bod yr Alban yn arwain y byd ym maes twristiaeth erbyn 2030. Rwy'n credu mai dyna'r math o uchelgais y dylem ei ddatgan hefyd. Ac, os dywedwch chi hynny, rwy'n gwybod y byddai pawb yn y Cynulliad yn gefnogol ichi wrth geisio cyflawni'r uchelgais hwnnw.